10.8.2022.
HR
Službeni list Europske unije
L 209/53
PRILOG III.
Prilog VI.
Provedbenoj uredbi (EU) 2017/373 mijenja se kako slijedi: 1.
Dodatak 1. mijenja se kako slijedi: (a) u dijelu 2. – NA RUTI (ENR) odjeljak ENR 3.
RUTE ATS-a zamjenjuje se sljedećim: „ENR 3.
RUTE ATS-a
ENR 3.1 Rute konvencionalne navigacije Detaljan opis ruta konvencionalne navigacije, u kojem su navedeni: 1.
oznaka rute, oznaka specifikacija zahtijevane komunikacijske sposobnosti (RCP), specifikacije zahtijevane nadzorne sposobnosti (RSP) primjenjive na određene segmente, imena, kodirane oznake ili kodna imena i geografske koordinate u stupnjevima, minutama i sekundama svih značajnih točaka koje definiraju rutu uklju­ čujući točke za ‚obvezno’ izvješćivanje ili izvješćivanje ‚na zahtjev’; 2. putanje ili VOR radijali zaokruženi na najbliži stupanj, geodetska udaljenost zaokružena na najbližu desetinu kilometra ili desetinu nautičke milje između svake uzastopne određene značajne točke i, u slučaju VOR radijala, točke promjene; 3. gornje i donje granice ili minimalne apsolutne visine na ruti zaokružene na najbližih 50 m ili 100 stopa i klasifikacija zračnog prostora; 4. lateralne granice i minimalne apsolutne visine nadvisivanja prepreka; 5. smjer putnih razina; 6. napomene, uključujući naznaku kontrolne jedinice, njezina operativnog kanala i, ako je primjenjivo, adrese za prijavu, broj SATVOICE i sva ograničenja u pogledu navigacije i specifikacija RCP i RSP.
ENR 3.2 Rute prostorne navigacije Detaljan opis ruta PBN-a (RNAV i RNP), u kojem su navedeni: 1.
oznaka rute, oznaka specifikacija zahtijevane komunikacijske sposobnosti (RCP), navigacijske specifikacije i/ili specifikacije zahtijevane nadzorne sposobnosti (RSP) primjenjive na određene segmente, imena, kodirane oznake ili kodna imena i geografske koordinate u stupnjevima, minutama i sekundama svih značajnih točaka koje definiraju rutu uključujući točke za ‚obvezno’ izvješćivanje ili izvješćivanje ‚na zahtjev’; 2. kad je riječ o putnim navigacijskim točkama kojima se definira ruta prostorne navigacije, dodatno prema potrebi: (a) oznaka postaje referentnog VOR-a/DME-a; (b) smjer zaokružen na najbliži stupanj i udaljenost zaokružena na najbližu desetinu kilometra ili desetinu nautičke milje od referentnog VOR-a/DME-a ako putna navigacijska točka nije na istom mjestu; (c) nadmorska visina odašiljačke antene DME-a zaokružena na najbližih 30 m (100 stopa); 3. magnetski referentni smjer zaokružen na najbliži stupanj, geodetska udaljenost zaokružena na najbližu desetinu kilometra ili desetinu nautičke milje između definiranih krajnjih točaka i udaljenost između pojedinih uzastopnih određenih značajnih točaka; 4. gornje i donje granice i klasifikacija zračnog prostora; 5. smjer putnih razina; 6. zahtjevi u pogledu točnosti navigacije za svaki segment rute PBN-a (RNAV ili RNP); 7.
napomene, uključujući naznaku kontrolne jedinice, njezina operativnog kanala i, ako je primjenjivo, adrese za prijavu, broj SATVOICE i sva ograničenja u pogledu navigacije i specifikacija RCP i RSP.